Ofici public de la lenga occitana
L’Ofici public de la lenga occitana (en francés Office public de la langue occitane; sigla ÒPLO) es un establiment public de cooperacion culturala creat lo 23 de setembre de 2015. Son domeni d'accion se limita a la cooperacion entre l'Estat francés e doas regions administrativas que son la Nòva Aquitània e la Region de Tolosa (dicha "region Occitània"). Agís pas dins las autras regions occitanas.

Missions 
La tòca d’aquela estructura es d’assegurar, sul territòri que curbís, la salvagarda e lo desvolopament de la lenga occitana.

Tresena composicion

Segonda composicion (2016)
Après las fusions de regions e las eleccions regionalas, las regions signatàrias venon las doas regions grandas Aquitània Lemosin Peitau e Charantas e Lengadòc Rosselhon Miègjorn Pirenèus.

Los representants èran:
 per l’Estat, Hélène Bernard, rectritz de l’Acadèmia de Tolosa e Laurent Roturier, director regional dels afars culturals de Tolosa
 per la region Aquitània Lemosin Peitau e Charantas:
 Charline Claveau Abbadie (PS, Pirenèus Atlantics), elegida presidenta lo 22 de març de 2016
 Laurence Motoman (EELV, Lanas, nascuda au Mans)
 Marc Oxibar (LR-CNPT, Pirenèus Atlantics)
 per la region Lengadòc Rosselhon Miègjorn Pirenèus:
 Nadia Bakiri (PS, Nauta Garona)
 Patric Rós (PÒc, Aude), elegit vicepresident lo 22 de març de 2016
 Dominique Salomon (MRG, Tarn e Garona)

L'eleccion del burèu se faguèt lo 22 de març de 2016.

Primièra composicion (2015)
Lo primièr conselh d’administracion s’acampèt lo 12 de novembre de 2015 a Tolosa e nomenèt:
 president, representant de la region d’Aquitània, Dàvid Grosclaude, conselhièr regional;
 primièr vici-president, representant de la region Miègjorn-Pirenèus, Guilhèm Latrubesse, conselhièr regional;
 segonda vici-presidenta, representanta de l’estat, Hélène Bernard, rectritz de l’Acadèmia de Tolosa.

Estève Cròs foguèt recrutat coma director a partir del 1èr de genièr de 2016.

Referéncias 

Occitan